Eelmine neljapäev käisin Leedukatega kasiinos. Jah ma tean, et esivanemad praegu tahaks mind tutistada selle lause peale. Me  ei läinud tegelt kasiinosse mängima nn mängimise pärast vaid puht majanduslikelt põhjustel. Nimelt seal söök ja jook tasuta. Noh päris nii ei ole, et igale ringi luusijale pistetakse klaas pihku aga kui teed nägu, et "jajah tulin kyll oma palka siin laiaks lööma" saad tasuta, misiganes neil menüüs.  Ja nii me siis arvutasime, et kui me sada dollarit kamba peale ära jagame ja väikeste panustega kasiinos mängime ning sööki-jooki naudime, tuleb odavam kui kuskile kluppi minna ja seal kokse osta. Mõeldud  tehtud, sain võõrustaja sajast dollarist osa pundi zhetoonide näol ja istusin laua taha. Minule tuttavat mängu "Texas Holdem" ei olnud, nii tuli leppida "Punase-Mustaga". Suht igav lahmimine tegelt - lihtsalt arutled, mis number pole ammu olnud ja mis värv võiks nüüd esineda ja muudkui panustad.